
JUDEȚUL ILFOV – CONSILIUL JUDEȚEAN           U.A.T. CORNETU
                                NR. ........./................                                                           NR. ........./................




PROTOCOL DE COOPERARE
între
JUDEȚUL ILFOV – CONSILIUL JUDEȚEAN 
și
COMUNA CORNETU, JUDEȚUL ILFOV
pentru implementarea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism pentru perioada 2024-2027 conform Hotărârii Guvernului nr. 1137/2023

PREAMBUL

Cadru general: 
Ministerul Dezvoltării, Lucrărilor Publice și Administrației, în calitate de autoritate a administrației publice centrale competentă în domeniul amenajării teritoriului și urbanismului, și în conformitate cu prevederile Hotărârii Guvernului nr. 1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism, gestionează Programul în colaborare cu compartimentele responsabile din aparatul de specialitate al primarului din municipii, orașe și comune și al consiliilor județene, după caz.
Programul este finanțat din bugetul de stat în limita creditelor de angajament și a creditelor bugetare aprobate anual cu această destinație și a estimărilor pentru următorii 3 ani, prevăzute în legea bugetară anuală, prin și din bugetele locale ale unităților administrativ-teritoriale, ale subdiviziunilor administrativ-teritoriale, din venituri proprii ale persoanelor juridice și fizice interesate în dezvoltarea unei localități sau a unei zone din cadrul acesteia, precum și din alte surse legal constituite sau atrase.
Consiliul județean coordonează activitatea de amenajare a teritoriului și de urbanism la nivel județean, în conformitate cu art. 21 din Legea nr. 350/2001 privind amenajarea teritoriului şi urbanismul, cu modificările și completările ulterioare. 
În temeiul:
· Hotărârii Guvernului nr. 1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism;
· Legii nr. 455/2001 privind semnătura electronică, republicată, cu modificările și completările ulterioare;
· Ordonanței de urgență a Guvernului nr. 38/2020 privind utilizarea înscrisurilor în formă electronică la nivelul autorităților și instituțiilor publice;
· Art.51 alin.(1) din Legea nr. 350/2001 privind amenajarea teritoriului şi urbanismul, cu modificările și completările ulterioare;
· Art.30 din Ordin nr.233/2016 pentru aprobarea Normelor metodologice de aplicare a Legii nr.350/2001 privind amenajarea teritoriului și urbanismul și de elaborare și actualizare a documentațiilor de urbanism;
· Ordinul MDLPA nr.904/2023 privind modificarea şi completarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism;
· Legii nr. 500/2002 privind finanțele publice, cu modificările și completările ulterioare;
· Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.

PĂRȚILE: 

JUDEȚUL ILFOV – CONSILIUL JUDEȚEAN, cu sediul în  Str. Ernest Juvara, nr.3-5, sector 6, București, telefon 021.2125693, fax 021.2125699, e-mail: cjilfov@cjilfov.ro, cod fiscal 419 2545, Cont nr. RO67TREZ42121420205XXXXX, reprezentat prin domnul Hubert Petru Ștefan THUMA, în calitate de președinte, pe de o parte,

Și
COMUNA CORNETU, cu sediul în comuna Cornetu, sat Cornetu, Șos.Alexandriei nr.140, județul Ilfov., cod poștal 077070., telefon 021/468.92.20, fax. 021/468.90.20, cod fiscal 4364470, reprezentat legal prin domnul Stoica Adrian-Eduard, în calitate de primar al comunei Cornetu  , pe de alta,

stabilesc cadrul general de cooperare dintre acestea, prezentul Protocol aplicându-se exclusiv raporturilor de colaborare dintre acestea cu privire la derularea programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism în perioada 2024-2027.

PRECIZĂRI PREALABILE
1. În prezentul Protocol, cu excepția situațiilor când contextul cere altfel sau a unei prevederi contrare:
a)	  cuvintele care indică singularul includ și pluralul, iar cuvintele care indică pluralul includ și singularul;
b)	  cuvintele care indică un gen includ toate genurile;
c)	  termenul „zi” reprezintă zi calendaristică, dacă nu se specifică altfel.

2. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
3. Prezentul Protocol se bazează pe buna-credință în executarea obligațiilor ce decurg din acesta, precum și pe necesitatea elaborării și aprobării Planului Urbanistic General al U.A.T. ..................

DEFINIȚII
	
	TERMEN
	DESCRIERE

	1
	Beneficiarii finali
	unităţile administrativ-teritoriale reprezentate de autorităţile administraţiei publice locale care primesc finanţare din Program

	2
	Beneficiarii intermediari
	consiliile judeţene, care au obligaţia să transfere sumele primite de la bugetul de stat, prin bugetul Ministerului Dezvoltării, Lucrărilor Publice şi Administraţiei, beneficiarilor finali ai Programului

	3
	Cerere de finanţare
	document elaborat de către consiliile judeţene în baza cererilor şi documentelor transmise de către unităţile administrativ-teritoriale prin care se solicită finanţarea elaborării şi/sau actualizării planurilor urbanistice generale ale localităţilor şi a regulamentelor locale de urbanism prin prezentul program

	4
	Contract de finanţare
	documentul încheiat între Ministerul Dezvoltării, Lucrărilor Publice şi Administraţiei şi consiliul judeţean prin care sunt stabilite drepturile şi obligaţiile fiecărei părţi, precum şi lista beneficiarilor finali din judeţul respectiv, inclusiv suma totală alocată acestora prin Program

	5
	Protocol de finanţare
	documentul încheiat între consiliile judeţene şi unităţile administrativ-teritoriale prin care sunt stabilite drepturile şi obligaţiile în raport cu verificarea şi acordarea finanţării în cadrul prezentului program

	6
	Servicii noi
	acele servicii care, la momentul depunerii cererii de finanţare, nu au execuţie bugetară pentru elaborarea şi/sau actualizarea planurilor urbanistice generale ale localităţilor şi a regulamentelor locale de urbanism

	7
	Servicii în continuare
	acele servicii care, la momentul depunerii cererii de finanţare, au execuţie bugetară, respectiv pentru care au fost efectuate cheltuieli pentru elaborarea şi/sau actualizarea planurilor urbanistice generale ale localităţilor şi a regulamentelor locale de urbanism

	8
	M.D.L.P.A.
	Ministerul Dezvoltării Lucrărilor Publice și Administrației	

	9
	U.A.T.
	Unitate Administrativ Teritorială




ARTICOLUL 1. OBIECTUL PROTOCOLULUI 
	Obiectul prezentului Protocol îl constituie cooperarea dintre Județul Ilfov – Consiliul Județean și U.A.T........................, și stabilirea drepturilor și obligațiilor în raport cu implementarea și derularea programului multianual privind ”Elaborarea şi/sau actualizarea planurilor urbanistice generale ale localităţilor şi a regulamentelor locale de urbanism”, derulat de către Ministerul Dezvoltării Lucrărilor Publice și Administrației în perioada 2024 – 2027.
	Prezentul Protocol se adresează beneficiarilor finali prevăzuți în anexa la Contractul de finanțare nr. 106121/24.05.2024 M.D.L.P.A. și nr. 17398/13.06.2024 C.J. Ilfov încheiat între M.D.L.P.A. și Consiliul Județean Ilfov pentru finanțarea Programului derulat în baza Hotărârii Guvernului nr. 1.137 din 16 noiembrie 2023 privind aprobarea Normelor metodologice pentru derularea programului multianual privind finanţarea elaborării şi/sau actualizării planurilor urbanistice generale ale localităţilor şi a regulamentelor locale de urbanism. 

ARTICOLUL 2 DURATA PROTOCOLULUI
		Prezentul protocol este valabil de la data semnării acestuia de către ambele părți, până la îndeplinirea tuturor obligațiilor astfel cum sunt prevăzute în Hotărârea Guvernului nr. 1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism și în Contractul de finanțare nr. 106121/24.05.2024 M.D.L.P.A. și nr. 17398/13.06.2024 Județul Ilfov – Consiliul Județean, termen în care se va realiza actualizarea/elaborarea planului urbanistic general al U.A.T.

ARTICOLUL 3 DREPTURILE ȘI OBLIGAȚIILE GENERALE ALE PĂRȚILOR
(1) Transferul fondurilor de la beneficiarul intermediar Consiliul Județean Ilfov către beneficiarul final U.A.T. ............, se efectuează în conturile deschise la Trezoreria Statului, pe numele U.A.T. ..............., în limita alocațiilor bugetare comunicate de Ministerul Dezvoltării, Lucrărilor Publice și Administrației.
(2) În perioada de valabilitate a Contractului de finanțare, în situația în care beneficiarul final  UAT.......... decontează sumele aferente contribuției de la bugetul de stat din surse proprii sau alte surse legal constituite are dreptul să solicite recuperarea acestora la M.D.L.P.A., conform art. 8 alin. (4) din Normele metodologice, iar M.D.L.P.A. transferă aceste sume în limita creditelor bugetare aprobate în buget cu această destinație.
(3) Transferul sumelor pentru finanțarea elaborării și/sau actualizării planului urbanistic general ale localității și a regulamentului local de urbanism se realizează în ordinea cronologică de înregistrare a solicitărilor de transfer depuse de beneficiarul intermediar, în limita creditelor bugetare anuale aprobate cu această destinație în bugetul Ministerului Dezvoltării, Lucrărilor Publice și Administrației și în limita Contractului de finanțare încheiat.
(4) Pe perioada de valabilitate a Contractului de finanțare, valoarea creditelor de angajament este egală cu valoarea creditelor bugetare.
(5) În situația epuizării creditelor bugetare disponibile în anul în curs, prevăzute în bugetul M.D.L.P.A. cu această destinație, ministerul va înștiința de îndată beneficiarii intermediari, prin platforma digitală „investitii.mdlpa.ro“ și/sau prin e-mail și vor deveni aplicabile prevederile art. 8 din Normele metodologice, iar aceștia au obligația să notifice de îndată beneficiarul final U.A.T. ............. .
(6) În scopul transferului fondurilor de la M.D.L.P.A. către U.A.T. ............., aceasta va transmite către Direcția Arhitect Șef, Urbanism, Planificare și Amenajare Teritorială din cadrul aparatul de specialitate al Județului Ilfov – Consilul Județean Ilfov următoarele informații și documente:
· Hotărârea consiliului local de aprobare a indicatorilor și cofinanțare, după caz, transmisă în format electronic la C.J.Ilfov;
· Contractele încheiate cu operatorii economici pentru elaborarea/actualizarea planului urbanistic general și a relgulamentului local de urbanism, inclusiv contractul pentru transpunerea documentației de urbanism în fomat GIS, cu respectarea Ordinului M.D.L.P.A. nr.904/2023; 
· Evidențele contabile în baza cărora sunt identificate plățile efectuate din bugetul de stat și din bugetul local;
· Devizul general , aprobat prin H.C.L.;
· Declarația pe propria răspundere prin care U.A.T. își asumă responsabilitatea cu privire la realitatea, exactitatea și legalitatea documentelor.
(9) Pentru o bună desfășurare a implementării acestui Program, U.A.T. va desemna o persoană/persoane din cadrul aparatul de specialitate al primăriei (nume, număr de telefon, adresă e-mail) responsabilă/e cu parcugerea procedurilor/etapelor care implică colaborarea interinstituțională între Județul Ilfov – Consiliul Județean și U.A.T.;
(10) Părțile se angajează să respecte prevederile stabilite prin Hotărârea nr. 1137/2023 privind aprobarea Normelor metodologice pentru derularea programului multianual privind finanţarea elaborării şi/sau actualizării planurilor urbanistice generale ale localităţilor şi a regulamentelor locale de urbanism.
(11) U.A.T. prevede în bugetul propriu anual fondurile necesare finanțării în integralitate a elaborării și/sau actualizării P.U.G. și a R.L.U., cf.art.22 din H.G. nr. 1137/2023;
(12) U.A.T. recepționează lucrările executate de prestator pe etape de realizare a PUG, conform prevederilor contractuale și a legislației în vigoare;
(13) U.A.T. transmite către Județul Ilfov – Consiliul Județean spre verificare documentațiile recepționate însoțite de PV predare-primire, precum și documentațiile și studiile aferente fazelor anterioare predate și achitate, dacă acestea nu au fost transmise anterior. U.A.T. pune la dispoziția Județului Ilfov – Consiliul Județean toate documentele justificative privind derularea serviciilor de elaborare şi/sau actualizare a planurilor urbanistice generale ale localităţilor şi a regulamentelor locale de urbanism, răspunzând de realitatea, exactitatea şi legalitatea acestora, precum şi de sumele cheltuite în scopul pentru care au fost alocate.
(14) În scopul îndeplinirii prevederilor prezentului Protocol, U.A.T. va transmite documentele și informațiile solicitate în format electronic la adresele de e-mail: urbanism@cjilfov.ro;
(15) Compartimentele de specialitate din aparatul propriu al Consiliului Județean Ilfov verifică aplicarea prevederilor legale și contractuale în cuprinsul documentaților transmise de către beneficiarii finali și conform art.7, alin (2) din H.G. nr. 1137/2023, după caz: 
a) acordă viză de control financiar preventiv și întocmesc decontul justificativ pe care îl transmit M.D.L.P.A. până la data de 5 a fiecărei luni pentru luna precedentă, în baza facturilor emise de prestator – dacă conținutul documentației este complet și conform cu prevederile legale în vigoare și cele contractuale; 
b) notifică U.A.T. și prestatorul cu privire la neconcordanțele/completările/retificările necesare – dacă conținutul documentației nu este complet şi/sau conform cu prevederile legale în vigoare și/sau contractuale, în cazul în care, în urma notificării, solicitarea de rectificare/completare nu poate fi onorată de către prestator, sumele alocate nu pot fi decontate. 
(16) C.J.Ilfov virează sumele alocate de M.D.L.P.A. numai în condițiile prevăzute la alin (15), lit a);
(17) U.A.T. virează sumele primite către prestator în termen de 5 zile lucrătoare de la primirea acestora și transmite la C.J.Ilfov dovada plății;	
(18) Netransmiterea documentelor solicitate, recepționarea altor documentații ce au făcut obiectul unor faze anterioare sau transmiterea unor documente neasumate de către elaboratori, atrag pierderea sumelor alocate din bugetul M.D.L.P.A. și returnarea sumelor decontate anterior prin programul pentru finanțarea elaborării și/sau actualizării planurilor urbanistice generale și a regulamentelor locale de urbanism aferente acestora.
	
[bookmark: _Toc146465097]ARTICOLUL 4 DREPTURILE ȘI OBLIGAȚIILE SPECIALE ALE PĂRȚILOR
(1) Pentru orice decontare necuvenită făcută de către Ministerul Dezvoltării, Lucrărilor Publice și Administrației care constituie plată nedatorată,  Consiliul Local al U.A.T. are obligația de a restitui suma respectivă în condițiile prevăzute la alin. 2 și 3 din prezentul articol. Ministerul Dezvoltării, Lucrărilor Publice și Administrației va notifica Consiliul Județean Ilfov cu privire la suma datorată care trebuie restituită de către U.A.T. ..............
(2) În termen de 30 de zile calendaristice de la data confirmării de primire, de către Consiliul Local al U.A.T., a notificării cu privire la sumele datorate, acesta este obligat să restituie sumele notificate. 
(3) Din ziua următoare expirării termenului prevăzut la alin. (2), se vor calcula majorări de întârziere în cuantum de 0,02% pe zi de întârziere din suma datorată, până la data plății efective.
(4) În situația în care beneficiarul final nu restituie sumele decontate necuvenit, recuperarea creanțelor bugetare astfel înregistrate se va face cu respectarea dispozițiilor Legii nr. 207/2015 privind Codul de procedură fiscală, cu modificările și completările ulterioare.
(5) Prevederile alin. (2) – (4) se aplică și în situațiile în care, ulterior efectuării transferului, Ministerul Dezvoltării, Lucrărilor Publice și Administrației constată că solicitarea privind transferul sumelor necesare pentru decontarea serviciilor executate, în limita contractelor de finanțare multianuale încheiate, a fost transmisă cu nerespectarea prevederilor legale ori, din eroare, au fost efectuate transferuri excedentare către beneficiarul intermediar, respectiv U.A.T. ..............

ARTICOLUL 5 – RĂSPUNDEREA PĂRȚILOR ÎN RAPORT CU MINISTERUL DEZVOLTĂRII, LUCRĂRILOR PUBLICE ȘI ADMINISTRAȚIEI
(1) Beneficiarul final, respectiv U.A.T. ......... este responsabil pentru derularea eficientă a Programului.
(2) Beneficiarul final, respectiv U.A.T. .......... are obligația să pună la dispoziția Județului Ilfov – Consiliul Județean, la solicitarea M.D.L.P.A., toate documentele justificative privind derularea serviciilor de elaborare și/sau actualizare a planurilor urbanistice generale ale localităților și a regulamentelor locale de urbanism, răspunzând de realitatea, exactitatea și legalitatea acestora, precum și de sumele cheltuite în scopul pentru care au fost alocate, spre a fi transmise către M.D.L.P.A.

ARTICOLUL 6 - PROTECȚIA DATELOR CU CARACTER PERSONAL
(1) Părțile se angajează să respecte dispozițiile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), denumit în continuare Regulamentul (UE) 2016/679.
(2) În scopul asigurării respectării prevederilor alin.(1), Părțile dispun măsuri specifice pentru asigurarea respectării dispozițiilor art.25 din Regulamentul (UE) 2016/679.
(3) În cadrul măsurilor tehnice și organizatorice interne pentru realizarea prelucrărilor de date cu caracter personal, părțile dispun măsurile necesare pentru asigurarea respectării dispozițiilor art. 6 alin.(1) lit. f) din  Regulamentul (UE) 2016/679.
(4) Orice încălcare a securității datelor cu caracter personal care privește datele prelucrate în temeiul prezentului Contract este notificată, de îndată, celeilalte Părți. Transmiterea notificării se realizează cel târziu la momentul transmiterii notificării către Autoritatea Națională de Supraveghere a Prelucrării Datelor cu Caracter Personal în condițiile art. 33 alin.(1) din Regulamentul (UE) 2016/679. Notificarea va cuprinde cel puțin informațiile prevăzute la art. 33 alin. (3) din Regulamentul (UE) 2016/679.
(5) În situația încălcării securității datelor cu caracter personal care privește datele prelucrate în temeiul prezentului Contract, Părțile se informează reciproc în cazul transmiterii unor notificări în condițiile art. 34 din Regulamentul (UE) 2016/679.
(6) Datele cu caracter personal sunt utilizate exclusiv pentru implementarea prezentului Contract și cu respectarea legislației în vigoare.
(7) Părțile nu vor transfera, comunica, pune la dispoziție, divulga și nu vor supune  datele cu caracter personal, direct sau indirect, către persoane fizice sau juridice terțe, sub nicio formă, cu excepția instanțelor sau a autorităților judiciare independente atunci când acționează în calitatea lor judiciară.

ARTICOLUL 7 – COMUNICARE
(1) Orice comunicare între părţi, referitoare la îndeplinirea prezentului protocol, trebuie să fie transmisă în scris, în format letric sau digital. Orice document scris trebuie înregistrat atât în momentul transmiterii, cât şi în momentul primirii.
(2) Comunicările între părţi se pot face şi prin telefon sau e-mail, cu condiţia confirmării în scris a primirii comunicării.
(3) În accepţiunea părţilor, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului protocol, precum și persoanelor menționate la art. 3 alin. (1) lit. a).
(4) Orice acţiune sau material de comunicare publică legate de prezentul protocol se vor realiza cu consultarea şi aprobarea părţilor.

ARTICOLUL 8 - FORŢA MAJORĂ
(1) Forţa majoră este orice eveniment extern, imprevizibil, absolut invincibil şi inevitabil, care impiedică, în tot sau în parte, executarea obligaţiilor ce le revin părţilor potrivit prezentului contract şi este constatat de o autoritate competentă. 
(2) Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
(3) Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
(4) Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie pentru limitarea consecinţelor.
(5) Cazul fortuit nu este exonerator de răspundere contractuală.

ARTICOLUL 9 – MODIFICAREA PROTOCOLULUI

Părțile pot decide modificarea prezentului Protocol, oricând pe durata de valabilitate a acestuia, prin act adițional consemnat în scris.

ARTICOLUL 10 – ÎNCETAREA PROTOCOLULUI
Prezentul protocol va înceta în următoarele situații:
a)	La împlinirea termenului;
b)	În caz de forță majoră;
c)         Prin acordul de voință al tuturor părților.

ARTICOLUL 11 -  DISPOZIŢII FINALE
(1) Prezentul protocol constituie un document cadru de colaborare între părţi, în vederea realizării obiectivelor propuse, putând fi completat sau modificat prin act adiţional semnat de către ambele părţi.
(2) Prezentul protocol intră în vigoare la data semnării de către toate părțile.
(3) Încheiat astăzi, ......................................, în 2 exemplare originale, având aceeaşi forță juridică, câte unul pentru fiecare parte.	Primar
Adrian-Eduard Stoica


Secretar
Daniela Vasilescu



Contabil
Paula Stoica

